Henry V dari England

Henry V (, 16 September 1387 – 31 Ogos 1422) juga dipanggil sebagai Henry dari Monmouth adalah Raja England bermula pada tahun 1413 sehingga kemangkatan baginda pada tahun 1422. Baginda merupakan raja England kedua dari kerabat Lancaster.

Meskipun tempoh pemerintahan baginda yang singkat, kejayaan besar pasukan tentera Henry dalam Perang Seratus Tahun menentang Perancis, terutamanya kemenangan terkenal baginda dalam Pertempuran Agincourt pada tahun 1415, menjadikan England salah sebuah kuasa tentera terkuat di Eropah. Henry diingati dan dirayakan sebagai salah seorang raja-pahlawan terhebat dari England pada Zaman Pertengahan.

 Keputeraan 
Pada zaman remaja baginda, iaitu zaman pemerintahan ayah baginda Henry IV, Henry memperolehi pengalaman ketenteraan berperang dengan Welsh dalam pemberontakan Owain Glyndŵr dan menentang bangsawan keluarga Percy dari Northumberland yang berkuasa dalam Pertempuran Shrewsbury. Henry mendapat dan meningkatkan pengaruh dalam kerajaan England di sebabkan masalah kesihatan raja yang semakin memburuk, akan tetapi perselisihan antara ayah dan putera mengakibatkan konflik politik kepada kedua-duanya.

Selepas ayahandanya mangkat pada tahun 1413, baginda menaiki takhta sambil meneruskan tuntuan England ke atas takhta Perancis yang tertangguh buat sekian lama.

 Pemerintahan 

 Dalam peperangan 
Pada tahun 1415, Henry memulakan perang dengan Perancis di sebalik Perang Seratus Tahun yang masih berlangsung (1337–1453). Kejayaan ketenteraan baginda diraih dengan kejayaan terkenal baginda dalam Pertempuran Agincourt (1415) dan menyaksikan baginda hampir menakluk seluruh Perancis. Mengambil kesempatan daripada pepecahan politik di Perancis, baginda menakluk sebahagian besar wilayah Perancis dan Normandy kemudian diduduki oleh orang Inggeris buat kali pertama sejak tahun 1345–1360. Selepas berbulan-bulan berunding dengan Charles VI dari Perancis, Perjanjian Troyes (1420) mengakui Henry V sebagai pemangku raja dan pewaris raja ke atas takhta Perancis. Baginda kemudian mengahwini anak perempuan Charles, Catherine dari Valois.

Berdasarkan perjanjian ini, kelihatan seolah-olah ia akan menghasilkan sebuah kesatuan antara kerajan beraja Perancis dan England, bagi Raja Henry.

 Kemangkatan 
Kemangkatan secara tiba-tiba dan tidak dijangka di Perancis dua tahun kemudian membawa England kepada pertikaian berpanjangan bagi pengganti dan juga anak lelaki baginda yang masih bayi yang memerintah sebagai Henry VI di England dan Henry II di Perancis.

Nota

Rujukan

Henry V. The Practice of Kinship, edited by G.L. Harris (Oxford, 1985)
P. Earle, The Life and times of Henry V (London, 1972)
H.F. Hutchinson, Henry V. A Biography (London, 1967)
Juliet Barker, Agincourt: Henry V and the Battle That Made England (London, 2005)
J.H. Fisher, The Emergence of Standard English (Lexington, 1996)
Ian Mortimer, 1415: Henry V's Year of Glory, (Bodley Head, London, 2009)

Pautan luar
 J. Endell Tyler. Henry of Monmouth:Memoirs of Henry the Fifth Volume 1, Volume 2 at Project Gutenberg

Henry V Chronology 
About.com - Biography of Henry V
Britannia: Monarchs of England - Henry V
Columbia Encyclopedia: Henry V 
Official site of the Royal family: Henry V
A BBC piece presenting an alternative version of Henry V
Interview by Jason McCrossan with author Ian Mortimer about Henry V 1415 
Illustrated history of Henry V

Kategori:Pemakaman di Westminster Abbey
Kategori:Raja England
Kategori:Putera Wales